«Մենք, տեսնելով այս ամենը, փորձեցինք փոխադարձ հուզիչ լիցքեր փոխանցել նրանց: Երգչախմբի աղջիկների խնդրանքով երգացանկում «Էրեբունի-Երեւան» երգն ենք ներառել, եւ ելույթի ընթացքում ու հետո տեսա, թե ինչպես են մարդիկ հուզվել, չգիտեմ՝ ինչպես հասկացան, թե որքան հարազատ ու հուզիչ է այս երգը մեզ համար, բայց փաստորեն ստացվեց մեր զգացածը փոխանցել»,- ասաց նա՝ հավելելով, որ վերջում հանդիսատեսը մոտենում էր, հետաքրքրվում Հայաստանով, ոմանք նույնիսկ երգերի նոտաներն էին խնդրում: